GELLERUP: En brand på en byggeplads i Gellerup skabte mandag formiddag store røgsøjler, der kunne ses over det meste af Aarhus.

En kilde tæt på stedet kunne fortælle, at røgen nåede højere op end otte etager.

Branden opstod i nogle flamingo-plader på taget af kommunens nye kontorbyggeri, som er ved at blive opført på Karen Blixens Boulevard.

Det var en håndværker på byggepladsen, der klokken 09.35 slog alarm til brandvæsnet, som cirka klokken 10.15 kunne berette, at branden var under kontrol.

Seks håndværkere på pladsen blev kørt på skadestuen, men ingen af dem er kommet alvorligt til skade.

Har du et billede fra branden? Så send det gerne til red@stiften.dk.